efsyn.gr

Το άσπρο - μαύρο επιχείρησε να κάνει χθες το υπουργείο Προστασίας του Πολίτη, αλλά και πολλά κυβερνητικά στελέχη. Τα ντοκουμέντα όμως από μαρτυρίες, καταγγελίες, ιατρικές καταχωρήσεις και από βίντεο δεν αφήνουν τον παραμικρό ενδοιασμό για τις απροκάλυπτα βίαιες αυταρχικές αστυνομικές μεθόδους.

Η «Εφ.Συν.» εξασφάλισε και παρουσιάζει ένα βίντεο - ντοκουμέντο με την εισβολή της αστυνομίας σε κατειλημμένο κτίριο επί της οδού Ματρόζου, πλησίον της οικίας της οικογένειας Ινδαρέ.

Στο οπτικοακουστικό υλικό φαίνεται ξεκάθαρα η προσπάθεια των αστυνομικών να εισβάλλουν στην κατάληψη κάνοντας χρήση βομβίδων κρότου λάμψης και τροχού προκειμένου να παραβιάσουν την πόρτα.

Στη κεντρική φωτογραφία βλέπουμε τους άνδρες των ειδικών δυνάμεων (από την ταράτσα του κατειλημμένου κτιρίου) να ορμούν στο σπίτι της οικογένειας Ινδαρέ. Τα γεγονότα που ακολούθησαν προκάλεσαν σάλο με τον προϊστάμενο της Εισαγγελίας της Αθήνας να διατάσσει τη διεξαγωγή κατεπείγουσας έρευνας με αφορμή τις καταγγελίες για αστυνομική βία ενώ ο καθηγητής Νίκος Αλιβιζάτος ζήτησε την παρέμβαση του υπουργού Προστασίας του Πολίτη, Μιχάλη Χρυσοχοΐδη.

Δείτε καρέ καρέ την εισβολή της αστυνομίας στην ταράτσα της οικογένειας Ινδαρέ